OpenLLM-France/wikimedia huggingface dataset:
# Valderrei

Valderrei fou una sèrie dramàtica gallega que es va emetre diàriament a la TVG entre el 26 de febrer i el 29 de juny de 2007. Era una producció de Zenit, adaptació de la sèrie catalana Ventdelplà.
La sèrie narra com una dona de Ferrol intenta refer la seva vida a Valderrei, un poble imaginari situat entre Caldas de Reis i Padrón, després de fugir dels maltractaments del seu marit.

## Personaxes

* Mónica García és Isa
* Sheyla Fariña és Xandra
* Darío Loureiro és Marco
* Antón Olmos és David
* Blanca Cendán és Marga
* Guillermo Carbajo és Martiño
* Javier Rey és Rafa
* Tamara Canosa és Mónica
* Isabel Naveira és Nuria
* Miguel Pernas és Afonso
* Toño Casais és Félix
* María Louro és Esther
* Gonzalo Rei-Chao és Xaime
* Xoán Carlos Mejuto és Carlos

## Enllaços externs

* Web oficial
# Uperodon systoma

Uperodon systoma és una espècie d'amfibi de la família dels microhílids. Es troba al sud, est i nord-oest de l'Índia, nord-est del Pakistan (a les Muntanyes Shakarparian), el Nepal i nord i sud-est de Sri Lanka. És present des del nivell del mar fins als 1.000 metres. A Sri Lanka i a Gujarat (Índia) és comuna en el seu hàbitat preferent, mentre que a Pakistan és una espècie rara.
Gran part del temps viu enterrada en sòls solts i humits. S'ha observat en boscos, planes, jardins particulars i en àrees amb agricultura poc intensa. Els adults surten a la superfície durant els monsons i es reprodueixen; els mascles canten des de les ribes de torrents o arrossars i els ous es dipositen en masses que suren a l'aigua. A Pakistan s'ha vist que els tèrmits són la principal font d'aliment de l'espècie.

## Referències

* 1 2 3 «Uperodon systoma» (en anglès). IUCN Red List. Das, I., Dutta, S., Manamendra-Arachchi, K., de Silva, A. & Sharif Khan, M. 2009. [Consulta: 11 setembre 2014].
# Roger Tahull Compte

Roger Tahull Compte (Barcelona, 11 de maig de 1997) és un jugador de waterpolo català.
Va ser membre del Club Natació Atlètic Barceloneta, on jugà a la divisió d'honor espanyola des de la temporada 2014-2015 i va guanyar cinc lligues i copes del rei consecutives. El 2020 va fitxar pel Club Natació Barcelona per dos anys.
La temporada 2014-2015 va debutar amb la selecció espanyola absoluta que va assolir el subcampionat mundial el 2019 i el subcampionat europeu el 2018 i el 2020.
Va formar part de l'equip espanyol als Jocs Olímpics d'Estiu de Rio de 2016, on l'equip va acabar en setè lloc. També va participar en els Jocs Olímpics d'Estiu de 2020.

## Referències

* 1 2 3 «Roger Tahull Compte». Enciclopèdia de l'esport català. Barcelona: Grup Enciclopèdia Catalana.
* ↑ «La nueva vida (deportiva) de Roger Tahull» (en castellà), 20-11-2020. [Consulta: 4 agost 2021].
* ↑ esport3. «Roger Tahüll, reforç de luxe al CN Barcelona», 26-05-2020. [Consulta: 4 agost 2021].
* 1 2 A.C. «El boia Roger Tahull fitxa pel CN Barcelona - 26 maig 2020». [Consulta: 4 agost 2021].
* ↑ «Roger TAHULL COMPTE - Olympic - Spain».
# Club Gimnàstica Egiba

Club Gimnàstica Egiba és un club de gimnàstica de Manresa, fundat l’any 2000. Especialitzat en gimnàstica artística i en trampolí, els seus esportistes participen en Campionats de Catalunya, d’Espanya i internacionals.

## Referències

* 1 2 «Club Gimnàstica Egiba». Enciclopèdia de l'esport català. Barcelona: Grup Enciclopèdia Catalana.
* ↑ X.A. «Reclamen canvis en la direcció tècnica d'alt nivell de la federació espanyola - 02 set 2021». L’'Esportiu, 02-09-2021. [Consulta: 25 desembre 2021].
# Canusi

Canusi o Ganusi (en llatí Canusius o Ganusius, en grec antic Γανούσιος) fou un historiador grec, aparentment contemporani de Juli Cèsar.
Plutarc l'usa de font per explicar que quan el senat va estar en contra dels procediments de Cèsar a la Gàl·lia, Cató va declarar que Cèsar hauria de ser entregat als bàrbars com a càstig per la seva violació de les lleis de les nacions.

## Referències

* ↑ Canusius or Ganusius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 596-597
# Windows To Go

Windows to go (Windows per emportar), fou una característica de Windows 8, Windows 8.1, i Windows 10 fins al 20 de maig del 2020 que s'elimina a la versió 2004, el que permet emmagatzemar tot el sistema operatiu, aplicacions i configuració en un llapis USB o un disc dur extern connectat amb USB.
Després del llançament de l'actualització de maig de 2019 per a Windows 10, Microsoft va anunciar que Windows To Go ja no s'estava desenvolupant, i que la funció no admetia les actualitzacions de funcions principals del sistema operatiu i, per tant, no habilitava la usuari per estar al dia. Els fabricants ja no produïen el tipus específic de suport USB que es necessitava per a aquesta funció per proporcionar una bona experiència d'usuari. Windows To Go s'ha eliminat a Windows 10 a partir de l'actualització de maig de 2020 (versió 2004).
Com a mesura de seguretat, Windows congela el sistema si la unitat USB s'expulsa, i torna a funcionar immediatament si es torna a inserir en els següents 60 segons. Si la unitat no s'insereix en aquests 60 segons, l'ordinador s'apaga per evitar que la informació confindecial es mostri a la pantalla o s'emmagatzemi a la memòria RAM. També és possible xifrar Windows To Go amb BitLocker. Windows To Go funciona tant amb USB 2.0 o USB 3.0 i amb BIOS o UEFI microprogramari.

## Referències

* ↑ «Windows 10 version 1903: removed and deprecated features - gHacks Tech News» (en anglès americà), 23-05-2019. [Consulta: 11 setembre 2021].
* ↑ Keizer, Gregg «Windows 8 will run from USB thumb drive» (en anglès). Computerworld, 14-09-2011. Arxivat de l'original el 2011-10-19 [Consulta: 28 novembre 2012].
* ↑ Alsina, Guillem «Aquestes són les edicions del nou Windows». Ycom generació digital, 29-07-2015. Arxivat de l'original el 2016-03-07 [Consulta: 30 gener 2016].
* ↑ «Windows 10 version 1903: removed and deprecated features - gHacks Tech News».
* ↑ «Windows 10 - Features that have been removed - Windows Deployment» (en anglès americà).
* ↑ Bright, Peter «Making the lives of IT easier: Windows 8 Refresh, Reset, and Windows To Go» (en anglès). Ars technica, 19-09-2011.
* ↑ Oiaga, Marius «Windows 8 Running on a USB – Windows To Go». Softpedia, 13 etembre 2011.
* ↑ «Microsoft Demonstrates Windows To Go (Run Windows 8 From USB On Any PC)» (text i vídeo). Arxivat de l'original el 2011-11-07. [Consulta: 28 novembre 2012].
# Valdeprados

Valdeprados és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 43 | 56 | 56 | 63 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | José Velasco Aparicio | Comisión gestora | 14/06/2003 |
| 2007 - 2011 | José Luis García Arribas (17/05/2008) | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Upernattivik

Upernattivik, també coneguda com a Upernarsuak és una illa deshabitada a la costa del Rei Frederic VI, al sud-est de Groenlàndia. Administrativament forma part del municipi de Sermersooq.

## Geografia

Upernattivik és una illa costanera de la badia d'Umivik, situada entre la península de Fridtjof Nansen, al nord, i la península d'Odinland al sud. El Torsukattak és un braç de mar de 800 metres d'ample que separa l'illa del continent, al nord, i el fiord d'Umiiviip Kangertiva, al sud.
L'illa fa 18 quilòmetres de llarg i té una amplada màxima d'11 quilòmetres. La seva superfície és de 149 km². Hi ha algunes illes més petites als seus voltants, com ara Trefoldigheden, Terne i Tre Lover a l'oest i Pikiitsi, a l'est.

## Referències

* ↑ Prostar Sailing Directions 2005 Greenland and Iceland Enroute, p. 102
* ↑ «Greenland Pilot: Sailing Directions for East Greenland». eng.gst.dk/. Arxivat de l'original el 2019-06-03. [Consulta: 7 abril 2024].
* ↑ peivhau «Gazetteer of Greenland». , 14-03-2015.
* 1 2 «Upernattivik». Mapcarta. [Consulta: 8 abril 2016].
# Llum col·limada

Es denomina llum col·limada a la llum amb els raigs paral·lels entre si, el que es pot aconseguir de diferents formes, sent la més senzilla fent-la incidir en un mirall còncau des d'una font situada al focus. Se sol dir que la llum col·limada està enfocada a l'infinit.
Es diu que un feix de llum és col·limat si la divergència del vector de Poynting corresponent és nul. El flux de l'energia és unidireccional, de manera que cada raig del feix pot considerar-se paral·lel a qualsevol altre. Dins de certes aproximacions sobre la font primordial es pot obtenir un feix col·limat mitjançant un sistema de dues lents: una primera lent fa convergir tots els raigs a la focal de la segona, de manera que finalment surten paral·lels.

## Etimologia

La paraula "col·limar" ve del verb Llatí collimare, que es va originar en una mala interpretació de collineare, "dirigir en línia recta.

## Tipus

La llum pot ser aproximadament col·limada per una sèrie de processos, per exemple per mitjà d'un col·limador. Perfectament llum col·limada de vegades es diu que està centrat a l'infinit . Així com la distància d'un punt font augmenta, els fronts d'ona esfèrics es tornen més plans i més a prop d'una ones planaes, perfectament col·limades.
El làser sol estar col·limat, pel fet que es genera en l'interior d'una cambra entre dos miralls d'aquest tipus, a més de ser coherent.
La llum de les estrelles, incloent el Sol, es pot considerar col·limada (per a gairebé qualsevol propòsit) pel fet que estan a distàncies molt grans.
Un mirall parabòlic perfecte portarà els raigs paral·lels a un focus en un únic punt. Els miralls esfèrics són més senzills de construir que els parabòlics i solen utilitzar-se per produir llum més o menys col·limada. Per produir llum col·limada útil, la font de llum ha d'apropar-se a un punt, és a dir, ha de ser petita pel que fa al sistema òptic, com la imatge que forma un mirall d'una estrella. El desavantatge és que, ja que la lluminositat de la majoria de fonts és baixa, aquest sistema òptic no pot produir molta energia òptica. El làser és una excepció important a aquesta regla general.

## Vegeu també

* Llanterna màgica
* Episcopi
* Projector de vídeo
* Retroprojector
* Projector mono-LCD
* Lent de Fresnel
* Trampa iònica

## Referències

* ↑ «Introduction to Laser Technology». Melles Griot, n.d..
* ↑ Lewis, Charlton T. «collimo». A: A Latin Dictionary. Oxford; Medford: Clarendon Press; Perseus Digital Library, 2010.

## Enllaços externs

* Xenonlicht FAQ (alemany)
# Capella de Sant Miquel (Alcoi)

La capella de Sant Miquel a la ciutat d'Alcoi (l'Alcoià) País Valencià, està situada al carrer Santa Rita número 23 i va ser construïda en 1790 pel mestre d'obres Andreu Joan Carbonell.
És una xicoteta capella de propietat particular que està unida a la Reial Fàbrica de Panys d'Alcoi o "casa de la Bolla", seu de la societat Tèxtil Alcoiana que agrupa als empresaris del gremi tèxtil, el patró del qual és Sant Miquel, sant titular de la capella.
La planta de la capella és en creu grega amb braços molt curts, quasi quadrada i està coberta per cúpula sobre petxines, amb finestres i medallons. A aquesta s'adossa el presbiteri, en recinte independent, també de planta quadrada i cobert amb una volta amb petxines on hi ha una pintura al fresc de Sant Miquel. Els dos recintes s'uneixen per pilastres d'ordre compost, mentre que un entaulament els recorre i unifica.
La façana se situa entre mitgeres, amb una composició clàssica i simètrica. Es corona per una espadanya i està presidida per un alt relleu de Sant Miquel situat en la portada de pedra de dos cossos on s'obri la porta.
Un gran arc que simula ser de descàrrega recorre tot el parament i es converteix en l'element més característic de l'exterior de l'edifici.

## Referències

* 1 2 3 4 5 Jaén i Urban, Gaspar. Instituto de Cultura Juan Gil-Albert, Colegio Territorial de Arquitectos de Alicante. Guía de arquitectura de la provincia de Alicante (en castellà), 1999, p. 8. ISBN 84-7784-353-8 [Consulta: 13 novembre 2017].
# Xal·lum

Segons la Bíblia, Xal·lum (en hebreu, שלם בן-יבש Shallum ben Yavesh) és el quinzè rei del Regne d'Israel després de la seva divisió. Va governar ments d'un mes, segurament a l'any 753 a.n.e. segons la cronologia tradicional, o l'any 792 o 791 a.n.e. segons la cronologia bíblica.
Xal·lum, fill de Jabeix, va assassinar el rei Zacarià i es va autocoronar rei del Regne d'Israel. Un mes després, Menahem va encapçalar un exèrcit que va entrar a sang i foc a la capital Samaria. Després de matar gran part de la població i Xal·lum, Menahem es va autoproclamar rei.

## Referències

* ↑ 2Re 15:8, 10-15
# Ututo

Ututo és una distribució de programari de GNU/Linux basada en gentoo. El nom fa referència a un llangardaix o Dragó molt conegut al nord de l'Argentina. La fundació de programari lliure, FSF considera el projecte Ututo uns dels millors per demostrar el poder del Programari Lliure. Aquesta distribució va ser utilitzada per en Richard Stallman abans de canviar a gNewSense i, posteriorment a Trisquel.
La seva primera versió, gravada massivament per primera vegada a l'octubre de l'any 2000 en Argentina per Diego Saravia, de la Universitat Nacional de Salta, era molt simple d'utilitzar i funcionava des del CDROM sense necessitat d'instal·lació (aquesta forma de distribuir un sistema operatiu, es coneix en anglès com "live CD/DVD" o simplement "live". Alguns programadors els anomenen, "viu").
Ututo va ser una de les primeres distribucions "live" o "CD viu" GNU/Linux del món. En l'any 2002 es crea Ututo-R, que oferix la possibilitat d'operar com un router de xarxes. Aquesta versió va ser creada per Marcos Zapata i va ser instal·lada, entre altres llocs, en les escoles del govern de la ciutat de Buenos Aires. En l'any 2004 neix el projecte UTUTO-i, que és el derivat més important d'Ututo. Que després es convertirà en el Projecte UTUTO com gestor de projectes basats en programari lliure i la distribució rep el nom de UTUTO XS.
L'última versió és la XS 2012.04. L'1 de desembre del 2013, s'anuncia la discontinuïtat del projecte deixant el manteniment i l'actualització del codi i dels dipòsits de programari.

## Referències

* ↑ «Blogs» (en castellà). Ututo.org. Arxivat de l'original el 11 de desembre 2015. [Consulta: 9 desembre 2015].

## Enllaços externs

* Ututo - Lloc web oficial
# Cunitz (cràter)

Cunitz és un cràter d'impacte en el planeta Venus de 48,6 km de diàmetre. Porta el nom de Maria Cunitz (1610-1664), astrònoma i matemàtica de Silèsia, i el seu nom va ser aprovat per la Unió Astronòmica Internacional el 1991.

## Referències

* ↑ «Cunitz». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Txókhrak (Drujba)

* Per a altres significats, vegeu «Txokhrak».
Txókhrak - Чëхрак (rus) és un possiólok de la República d'Adiguèsia, a Rússia. Es troba a 11,2 km al nord-oest de Koixekhabl i a 43 km al nord-est de Maikop, la capital de la república.
Pertany al municipi de Drujba.
# Luci Valeri Tapó

Luci Valeri Tapó (en llatí Lucius Valerius Tappo) va ser un magistrat romà del segle ii aC. Formava part de la gens Valèria. Probablement era germà de Gai Valeri Tapó.
Va ser pretor l'any 192 aC i tot seguit va obtenir el govern de la província de Sicília. Després, l'any 190 aC, va ser un dels Triumviri coloniae deducendae nomenats per l'establiment de nous colons a Placentia i a Cremona.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 975.
# Cirrocúmulus

Els cirrocúmulus (o cirrocúmuls) són núvols blanquinosos o llençols de núvols blancs, sense ombres, compostos per elements molt petits en forma de grans ondulacions, units o separats i distribuïts amb major o menor regularitat. Estan constituïts de cristalls de gel. Poden contenir gotes d'aigua intensament refredades, però són transformades ràpidament a cristalls de gel. A vegades es pot observar una corona o irisació. Solen presentar-se en forma de pegats, compostos per elements molt xicotets situats a poca distància els uns dels altres.
Els cirrocúmuls sovint es formen com a resultat de la transformació d'un cirrus o cirrostratus, o com a resultat de la disminució de grandària dels elements d'un pegat, làmina o capa d'un altocúmul.

## Referències

* ↑ Pretor-Pinney, Gavin. The Cloud Collector's Handbook. ISBN 978-0-340-91943-9. , p.21
* ↑ World Meteorological Organization. Cirrocumulus, International Cloud Atlas. I, 1975, p. 27–29. ISBN 92-63-10407-7.
# Capella de Sant Miquel

«Capella de Sant Miquel» té aquests significats:
* Capella de Sant Miquel d'Ordeig, a Osona
* Capella de Sant Miquel de Castellruf, al Vallès Oriental
* Capella de Sant Miquel d'Aguilar, al Bages
# Xalí

«Xalí» té aquests significats:
* Xalí (Txetxènia), localitat de la república de Txetxènia, a Rússia
* Xalí (Tatarstan), localitat de la república del Tatarstan, a Rússia
# Viratge (volumetria)

El viratge, en tècniques de volumetria, és un procés químic fonamental en les titulacions, que són mètodes quantitatius utilitzats per determinar la concentració d’una substància en una solució. Durant una titulació, una solució de concentració coneguda (titulant) es fa reaccionar amb una solució de concentració desconeguda (anàlit) fins que la reacció es completa. El punt en què la reacció es completa es coneix com a punt final, i el viratge és el canvi de color que indica que s’ha arribat a aquest punt.
Aquest canvi de color es produeix gràcies a l’ús d’indicadors, que són substàncies que canvien de color en resposta a un canvi en les condicions químiques de la solució, com ara el pH. Per exemple, en una titulació àcid-base, un indicador de pH com la fenolftaleïna pot canviar de color de transparent a rosa quan la solució passa d’àcida a bàsica, indicant que s’ha arribat al punt de neutralització.
El viratge és crucial perquè permet als químics determinar amb precisió el volum de titulant necessari per a completar la reacció, i així calcular la concentració de l’anàlit. Sense el viratge, seria molt difícil identificar el punt final de la reacció, i per tant, obtenir resultats precisos.

## Referències

* ↑ «viratge». GEC. [Consulta: 5 octubre 2024].
# David X de Kartli

David X fill gran de Constantí II va ser rei de Geòrgia del 1505 al 1524 succeint al seu pare. Estava casat amb Miran Gul, coneguda també com a Nestan-Jawar, que es va suïcidar el 1556, que era filla de David Jambakur Katchibadze-Baratashvili, príncep de Gareja. Va morir el 1525.
Va fer presoner el rei de Kakhètia el 1513, però no va poder capturar el príncep rebel Levan. Va intentar conquerir Kakhètia en més d'una ocasió sense èxit; finalment va derrotar Levan a la batalla de Kiziki el 1520. Va derrotar l'exèrcit d'ocupació persa a Tblisi i va conquerir Aghjakala massacrant tots el turcmans que hi va trobar. El 1522 va prendre els hàbits sota el nom de Damià i va abdicar els drets a la corona en el seu fill el 1524.

## Referències

Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Turpial daurat

El turpial daurat (Icterus chrysater) és un ocell de la família dels ictèrids (Icteridae).

## Hàbitat i distribució

Habita la selva i camp parcialment obert de les terres baixes i muntanyes des de Mèxic, a Veracruz, sud-est de Oaxaca, nord de Chiapas i la península del Yucatán, cap al sud, fins al nord i nord-est de Nicaragua. Panamà, Colòmbia i nord-oest de Veneçuela.

## Referències

* ↑ «Turpial daurat». Cercaterm. TERMCAT, Centre de Terminologia. Rev. 20/01/2023(català)
# Cité de l'espace

La Cité de l'Espace és un centre de cultura científica orientat a l'espai i a la conquesta de l'espai, dedicat tant a l'astronomia com a l'astronàutica. Situada a Tolosa de Llenguadoc, la Cité de l'Espace es va inaugurar el juny de 1997.
La Cité de l'Espace permet als visitants descobrir la rèplica a gran escala del coet Ariane 5 (53 metres d'alçada), la nau espacial Soiuz i el satèl·lit d'observació de la terra ERS. També podeu visitar un model d'enginyeria de l'estació espacial Mir amb tot el seu equipament. També està equipat amb una cúpula d'observació, La Coupole de l'Astronome.
Gairebé 5 milions de visitants l'han visitat en els seus 20 anys d'existència.

## Referències

* ↑ (francès)Toulouse. La Cité de l'espace inaugure sa coupole de l'astronome
* ↑ (francès)La Cité de l'espace bât son record de fréquentation en 2016

## Enllaços externs

* Cité de l'espace - Lloc web oficial
# Yosemite Valley

Yosemite Valley és una concentració de població designada pel cens dels Estats Units a l'estat de Califòrnia. Segons el cens del 2000 tenia 265 habitants.

## Demografia

Segons el cens del 2000, Yosemite Valley tenia 265 habitants, 104 habitatges, i 50 famílies. La densitat de població era de 48,5 habitants/km².
Dels 104 habitatges en un 27,9% hi vivien nens de menys de 18 anys, en un 43,3% hi vivien parelles casades, en un 2,9% dones solteres, i en un 51% no eren unitats familiars. En el 44,2% dels habitatges hi vivien persones soles l'1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,9.
Per edats la població es repartia de la següent manera: un 20% tenia menys de 18 anys, un 7,2% entre 18 i 24, un 50,9% entre 25 i 44, un 20% de 45 a 60 i un 1,9% 65 anys o més.
L'edat mediana era de 36 anys. Per cada 100 dones de 18 o més anys hi havia 178,9 homes.
La renda mediana per habitatge era de 58.393 $ i la renda mediana per família de 61.750 $. Els homes tenien una renda mediana de 48.542 $ mentre que les dones 24.524 $. La renda per capita de la població era de 28.414 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yosemite Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Yosemite Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].